ทำไมถึงต้องมีการตรวจหาเชื้อ HPV
ก. รู้สึกไปเองว่าไม่เป็นอะไร เพราะไม่มีความผิดปกติใดๆ เกิดขึ้น
ข. คิดว่าการมีคู่นอนคนเดียวไม่น่าจะติดเชื้อได้
ค. รู้สึกว่าแต่งงานแล้ว มีลูกแล้ว ไม่มีความเสี่ยงอะไรอีก
ง. เพิ่มโอกาสในการรักษาให้หายขาดได้ดีและเร็วมากขึ้น
ข้อที่ถูกต้องคือ ง.  เพราะว่า เพราะการตรวจพบเชื้อ HPV เร็วหรือก่อนที่จะพัฒนากลายเป็นมะเร็งอย่างเต็มรูปแบบได้ล่วงหน้ามากเท่าไหร่ ก็ยิ่งเพิ่มโอกาสในการรักษาให้หายขาดได้ดีและเร็วมากขึ้นเท่านั้น ซึ่งจากสถิติพบว่ามีโอกาสหายได้ถึง 98%

ปัจจุบันการตรวจ HPV ใช้เวลาตรวจไม่นาน แต่ได้ผลที่คุ้มค่า ยิ่งมีการตรวจที่เรียกว่า HPV Test ที่สามารถตรวจลงลึกไปถึง DNA ซึ่งสามารถประเมินความเสี่ยงว่าคนๆ นั้นมีโอกาสเป็นมะเร็งปากมดลูกในอนาคตหรือไม่ หากหลังจากตรวจแล้วไม่พบเชื้อหรือความเสี่ยงก็สามารถเว้นการตรวจได้นาน 2-3 ปี หรืออาจตัดสินใจฉีดวัคซีนป้องกันเชื้อ HPV ก็ยังได้ แต่ปัจจุบันกลับพบว่า มีผู้หญิงเข้ารับการตรวจหาเชื้อ HPV ค่อนข้างน้อย จึงเป็นที่น่าเสียดายที่จะได้ป้องกันหรือทำการรักษาก่อนโรคลุกลาม

ที่ผู้หญิงส่วนหนึ่งไม่กล้าตรวจหาเชื้อ HPV อาจเป็นเพราะยังรู้สึกเขินอาย หรือรู้สึกไปเองว่าเราไม่เป็นอะไรเพราะไม่มีความผิดปกติใดๆ เกิดขึ้น บางคนคิดว่าการมีคู่นอนคนเดียวไม่น่าจะติดเชื้อได้ หรือรู้สึกว่าแต่งงานแล้ว มีลูกแล้ว ไม่มีความเสี่ยงอะไรอีก ซึ่งนั่นเป็นความเข้าใจผิด เพราะผู้หญิงทุกคนที่เคยมีเพศสัมพันธ์แม้แค่ครั้งเดียวก็มีโอกาสติดเชื้อ HPV ได้ ซึ่งเชื้อก็ไม่ได้หายไปไหน และสามารถกลายพันธุ์เป็นมะเร็งปากมดลูกได้ในวันใดวันหนึ่ง
10.นรีเวชวิทยา (นรีเวชวิทยา) - Gynecology